ગુજરાતે આ દિશામાં નવતર પહેલ શાળા નામાંકન માટે પ્રવેશોત્સવ ગુણોત્સવ, શાળા આરોગ્ય તપાસણી જેવા અનેકવિધ આયામોથી કરીને દેશના શિક્ષણ જગતનો નવો રાહ ચિંધ્યો છે તેનું આ ૬ઠ્ઠુ ચરણ પણ સૌના સહયોગથી સફળતાને વરશે તેવો વિશ્વાસ તેમણે વ્યક્ત કર્યો હતો. પ્રારંભમાં શિક્ષણ અધિક મુખ્ય સચિવ સુજિત તુલાટીએ સમગ્ર અભિયાનની વિસ્તૃત છણાવટ કરતું પ્રેઝન્ટેશન પ્રસ્તુત કર્યું હતું. આ પ્રસંગે રાજ્ય મંત્રીમંડળના રાજ્યમંત્રી વસુબેન ત્રિવેદી નાનુભાઈ વાનાણી સહિત મુખ્ય સચિવ જી.આર. અલોરિયા, વરિષ્ઠ સચિવો, આઈપીએસ આઈએફએસ અફસરો પદાધિકારીઓ ઉચ્ચ અધિકારીઓ ઉપસ્થિત રહ્યા હતા.